**Referat af bestyrelsesmødet onsdag den 14. september 2015 kl. 2000 hos Lars, Valdemarsgade 1 B**

Til stede var Philip, Henrik, Ninna, Lars og Allan

1. Godkendelse af referat fra sidste møde

*Godkendt med den bemærkning at bestyrelsen fortsætter med den oprindelige konstitution hvor Allan er formand. Lars er i sit ansættelsesforhold begrænset i sine muligheder for at beklæde andre hverv, det være sig erhvervsmæssigt eller socialt.*

1. Godkendelse af dagsordenen

*Godkendt.*

1. Status på reparation af terrassen og Poul Christensens kælder.

*Bestyrelsen kunne konstatere at arbejdet med terrassen og Poul Christensens kælder er afsluttet. Der udestår herefter tagpaparbejde på baldakin over dør og skråtag inderst i gården.*

1. Eventuel indretning af Poul Christensens ejendom til restaurationsvirksomhed med tilhørende ventilationsanlæg.

*Der har været et par henvendelser fra den ejendomsmægler som har til opgave at udleje den tidligere lædertøjsforretning. En potentiel lejer har vist interesse for at indrette kaffebar med servering af bagværk. Denne aktivitet ville kræve fedtudskiller og udluftning. Bestyrelsen afventer om der kommer et konkret forslag, men er opmærksom på eventuelle støj- og lugtgener.*

1. Opklaring af årsagen til fugtskader i to lejligheder i nr. 83 og opsætning af affugtere.

*Den fortsatte fugt i to lejligheder i nr. 83 har givet anledning til overvejelse om problemet skyldes det utætte nedløbsrør eller om det kan henføres til andre forhold. Der kunne til eksempel være en lækage i et rør i lejligheden på femte sal eller en utæthed i tagrenden. Bestyrelsen har bedt overboen på femte sal om at medvirke til opklaringen, og bbb-vvs vil blive kontaktet af Ninna om at forestå en afklaring af tingenes tilstand.*

1. Status på Tv-signal fra You See.

*You See har oplyst at arbejdet med at trække ledninger vil blive påbegyndt i november eller december. Ledningsføringen vil blive gennem opgangene. Dette afviger fra den nuværende kabling i 1 A og 1 B. Tilbuddet omfatter at tilslutningsstik kan placeres op til fem meter fra det sted kablet indføres i lejligheden. Det er derfor tvivlsomt om stikke kan anbringes hvor vi i dag har stikket placeret. Det udestår at afklare dette med You See.*

1. Vurdering af rapport om standen af lejligheden i 1 A III t.v.

*Lejligheden er blevet besigtiget af en arkitekt, som ikke har haft væsentlige indvendinger mod indretningen af installationer m.v., så vi afslutter sagen.*

1. Valg af rengøringsfirma til trapper.

*Vi har modtaget et tilbud fra rengøringsfirmaet Brawan som viser sig mere gunstigt end det vi har fra vores nuværende leverandør. Vi beder derfor mads om at opsige den nuværende aftale og indgå aftale med Brawan om to årlige rengøringer af for- og bagtrapper.*

1. Serviceaftale med bbb vvs om vores varmecentral og rottespærrer.

*Der er indgået aftale med bbb og der er opsat rottespærrer.*

1. Skilte på haner til lukning af vandforsyningen med angivelse af de afsnit der lukkes for.

*Enkelte rørføringer mangler at blive kortlagt. Ninna følger op.*

1. Skal træet på terrassen overfladebehandles?

*Vi mener at tiden for en oliebehandling er forpasset og vil tage spørgsmålet op til foråret.*

1. Eventuelt
2. *Allan skal sende balance fra Gram til bestyrelsen.*
3. *Philip efterlyser oplysninger til udarbejdelse af likviditetsbudget.*
4. ***Næste møde afholdes den 2. november kl. 20 hos Lars.***